Holden Nova

Holden Nova on Holdenin vuosina 1989–1996 valmistama alemman keskiluokan automalli, joka oli uudelleennimetty Toyota Corolla. Se korvasi mallistossa Holden Astran, joka puolestaan oli perustunut Nissan Pulsariin. Novan seuraajaksi tuli uusi Astra, joka oli sama auto kuin Euroopassa myytävä Opel Astra.

Holden Nova LE, LF (1989–1994) 

Holdenin ja Nissanin välinen yhteistyö päättyi vuonna 1989, jonka seurauksena Nissan Pulsariin perustuvan Holden Astran valmistus lopetettiin. Holden solmi uuden yhteistyösopimuksen Toyotan kanssa, ja näin alkoi Corolla (E90) -malliin perustuvan Holden Novan valmistus. Korimalleina olivat neliovinen sedan ja viisiovinen hatchback. Farmaria ja kolmiovista hatchbackia ei ollut Corollasta poiketen mallivalikoimassa.

Syksyllä 1991 Nova koki pienen kasvojenkohotuksen, jonka yhteydessä koritunnukseksi vaihtui LF.

Holden Nova LG (1994–1996) 

Toisen sukupolven Nova esiteltiin vuonna 1994, ja se perustui Corolla (E100) -malliin.

Lähteet

Aiheesta muualla 

Nova
C-segmentin autot
1980-luvun autot
1990-luvun autot